पिस्तौल तानकर धमकी देने की बात झूठी- पूर्व नपाध्यक्ष
मामला कांग्रेस नेत्री और कांग्रेस नेता के बीच 8 लाख रुपए के लेनदेन का
भास्कर संवाददाता | होशंगाबाद
प्रदेश महिला कांग्रेस की महामंत्री व पूर्व नपा अध्यक्ष मीना वर्मा और पार्टी के ही ग्रामीण ब्लॉक अध्यक्ष मनोज सोलंकी की प|ी माया सोलंकी में शनिवार को रुपए के लेनदेन को लेकर हुए विवाद में पुलिस किसी नतीजे पर नहीं पहुंची है। अभी दोनों पक्षों के आवेदनों की जांच की जा रही है। सोलंकी परिवार ने मीना वर्मा पर पिस्तौल तानकर धमकाने के आरोप लगाए थे।
कांग्रेस नेत्री मीना वर्मा का कहना है कि एक साल पहले मनोज सोलंकी ने 8 लाख रुपए उधार लिए थे। जिसके एवज में उन्होंने दो चेक दिए थे। इनमें एक चेक 3 लाख 50 हजार और दूसरा 1 लाख 50 हजार का है। 3 लाख रुपए का कोई हिसाब मेरे पास लिखित में नहीं है। एक साल से यही रुपए नहीं दिए हैं। जब भी रुपए मांगे, मनोज की प|ी ने गाली-गलौज की। मनोज द्वारा दिए चेक बैंक में लगाए तो उसके खाते में रुपए ही नहीं थे। शनिवार को मनोज के घर के आगे परिचित के यहां गई थी,तभी वहां मनोज मिल गए। उनसे रुपयों के बारे में पूछा तो उनकी प|ी और बेटा घर से बाहर आ गए। उन्होंने रुपए देने से साफ इंकार कर दिया और मारपीट करने लगे। आरोप लगा दिया कि पिस्तौल से डराया है। यह सरासर झूठ है। मेरे पास पिस्तौल या अन्य कोई हथियार नहीं है।
उधर, मनोज सोलंकी का कहना है 3 लाख रुपए लिए थे। जिन्हें ब्याज सहित 3 लाख 50 हजार का चेक दे दिया था। नकद रुपए नवंबर में मीना वर्मा को चुका दिए। अब चेक वापस मांगे तो वे इंकार कर रही हैं। शनिवार को और रुपए चुकाने की मांग करने वो (मीना वर्मा) घर आ गईं। हमने मना किया तो विवाद करने लगीं। पिस्तौल से धमकाने के सवाल पर मनोज का कहना है बेटे मुक्तेशवर और प|ी माया ने पिस्तौल देखी थी। मैं बीच बचाव कर रहा था। मैंने पिस्तौल नहीं देखी। देहात टीआई देवेंद्र कुमार चंद्रवंशी का कहना है मामले में जांच की जा रही है।
hin_Deva hin_Deva bho_Deva hin_Deva hin_Deva hin_Deva